ನಿಮ್ಮ ಮಕ್ಕಳು ಆರೋಗ್ಯವಾಗಿರಬೇಕಾದರೆ ಅವರಿಗೆ ಈ ಹವ್ಯಾಸವನ್ನು ಕಲಿಸಿ..! ಇಂದಿನ ದಿನಗಳಲ್ಲಿ ತಂದೆ ತಾಯಿಗಳಿಗೆ ತಮ್ಮ ಚಿಕ್ಕ ಮಕ್ಕಳ ಆರೋಗ್ಯದ ಮೇಲೆ ತುಂಬಾ ಕಾಳಜಿ ಇರುತ್ತದೆ. ಆದರೆ ಅವರಿಗೆ ಹೇಗೆ ಕಾಳಜಿಯನ್ನು ವಹಿಸಿಕೊಳ್ಳಬೇಕು ಎನ್ನುವುದು ತಿಳಿದಿರುವುದಿಲ್ಲ. ಅತಿಯಾದ ಮುದ್ದಿನಿಂದ ಮಕ್ಕಳನ್ನು ಹಾಳು ಮಾಡುವುದು ತಂದೆತಾಯಿಗಳೇ. ಅಲ್ಲದೇ ಅವರು ಮಾಡಿದ ಚಿಕ್ಕ ಚಿಕ್ಕ ತಪ್ಪುಗಳನ್ನು ಇವರು ಸರಿಯಾಗಿ ಹೇಳುವುದಿಲ್ಲ. ಕೆಲವೊಂದು ಸಾರಿ ಮಕ್ಕಳು ಸರಿಯಾಗಿ ಹೇಳಿದ ಮಾತನ್ನು ಕೇಳುವುದಿಲ್ಲ. ಮಕ್ಕಳಿಗೆ ಪಾಠ ಹೇಗೆ ಮುಖ್ಯವೋ ಆರೋಗ್ಯವೂ ಕೂಡ ಹಾಗೆ ಮುಖ್ಯ. ಏಕೆಂದರೆ ಆರೋಗ್ಯ ಇಲ್ಲದಿದ್ದರೆ ಚೆನ್ನಾಗಿ ಓದಲು ಸಾಧ್ಯವಿಲ್ಲ. ಆದ್ದರಿಂದ ಮಕ್ಕಳನ್ನು ಆರೋಗ್ಯವಂತರಾಗಿ ರೂಪಿಸುವುದು ತಂದೆ ತಾಯಿಗಳ ಮೊದಲ ಪ್ರಾಮುಖ್ಯತೆ. ಹೀಗಾಗಿ ಮಕ್ಕಳನ್ನು ಸೂರ್ಯೋದಯದ ಮೊದಲೇ ಏಳಿಸಬೇಕು. ಏಕೆಂದರೆ ಆ ಸಮಯದಲ್ಲಿ ಮಕ್ಕಳಿಗೆ ಸೂರ್ಯನ ಬೆಳಕಿನಿಂದ ಅನೇಕವಾದ ಪೌಷ್ಟಿಕಾಂಶಗಳು ಸಿಗುತ್ತವೆ. ಆದರೆ ಕೆಲ ತಂದೆ ತಾಯಿಗಳು ಮಕ್ಕಳನ್ನು ಹೆಚ್ಚು ಹೊತ್ತು ಮಲಗಲು ಬಿಡುತ್ತಾರೆ. ಇದರಿಂದ ಮಕ್ಕಳು ಸೋಂಬೇರಿಗಳಾಗುತ್ತಾರೆ. ಹಾಗೂ ಇಡೀ ದಿನ ನಿದ್ರೆ ಕಣ್ಣಿನಲ್ಲಿ ಇರುತ್ತಾರೆ. ಮಕ್ಕಳಿಗೆ ಎದ್ದ ಕೂಡಲೇ ಬ್ರಶ್ ಮಾಡುವುದನ್ನು ಕಲಿಸಬೇಕು. ಹಾಗೂ ಬ್ರಶ್ ಮಾಡುವಾಗ ಸರಿಯಾದ ವಿಧಾನದಲ್ಲಿ ಮಕ್ಕಳು ಬ್ರಶ್ ಮಾಡುತ್ತಾರೆಯೇ ಎಂದು ಸಹ ನೋಡಿಕೊಳ್ಳಬೇಕು. ಇದರಿಂದ ಮಕ್ಕಳಲ್ಲಿನ ಆರೋಗ್ಯ ಚೆನ್ನಾಗಿರುತ್ತದೆ. ಕೆಲವು ಮಕ್ಕಳು ಉದ್ದವಾಗಿ ಉಗುರುಗಳನ್ನು ಬಿಡುತ್ತಾರೆ ಆದರೆ ಈ ರೀತಿ ಉದ್ದ ಉಗುರು ಬಿಡುವುದು ಮಕ್ಕಳ ಆರೋಗ್ಯಕ್ಕೆ ಅಪಾಯಕಾರಿ. ಆದ್ದರಿಂದ ಮಕ್ಕಳಿಗೆ ತಿಳಿಹೇಳಿ ಆಗಾಗ ಉಗುರನ್ನು ಕತ್ತರಿಸಬೇಕು. ಮಕ್ಕಳು ಆಹಾರ ತಿನ್ನುವುದರಲ್ಲಿ ಸ್ವಲ್ಪ ಹಿಂದೆ ಬೀಳುತ್ತಾರೆ. ಆದರೆ ಮಕ್ಕಳಿಗೆ ಬೈಯಬಾರದು ಅದರ ಬದಲಾಗಿ ಆರೋಗ್ಯದಿಂದ ಇರಲು ಆಹಾರವನ್ನು ಹೇಗೆ ಸೇವಿಸಬೇಕು ಎನ್ನುವುದನ್ನು ತಿಳಿ ಹೇಳಬೇಕು. ಅದರ ಜೊತೆಗೆ ಅವರ ದೇಹದಲ್ಲಿರುವ ಅಂಗಗಳ ಬಗ್ಗೆಯೂ ಅವರಿಗೆ ತಿಳಿ ಹೇಳಿ ಆದಷ್ಟು ಆಟವಾಡುವಾಗ ಜಾಗೃತ ವಹಿಸುವಂತೆ ನೀವು ನೋಡಿಕೊಳ್ಳಬೇಕು. ಆದ್ದರಿಂದ ಚಿಕ್ಕ ಮಕ್ಕಳನ್ನು ನೋಡಿಕೊಳ್ಳುವುದು ಒಂದು ಮುಖ್ಯವಾದ ಕಾರ್ಯವಾಗಿದೆ. ಏಕೆಂದರೆ ಚಿಕ್ಕ ವಯಸ್ಸಿನಲ್ಲಿ ಅವರ ಆರೋಗ್ಯ ಉತ್ತಮವಾಗಿದ್ದರೆ ಮುಂದೆ ಬೆಳೆಯುತ್ತಾ ಅವರು ಉತ್ತಮ ಆರೋಗ್ಯವನ್ನು ಹೊಂದುತ್ತಾ ಹೋಗುತ್ತಾರೆ.